open-index/open-wikipedia-markdown huggingface dataset:
Roskilde kommune

**Roskilde kommune** er en dansk kommune med 90&nbsp;931 innbyggere (2024) i Region Sjælland på Sjælland. Administrasjonssenter og største by er Roskilde.

Kommunen ble dannet i forbindelse med kommunalreformen i 2007 ved sammenslåing av Gundsø kommune, Ramsø kommune og den tidligere Roskilde kommune (1970–2006).

## Politikk
Etter kommunalvalget 15. november 2005 
ble den nye kommunens borgermester Poul Lindor Nielsen (Socialdemokratiet) valgt. Nielsen var borgermester i Ramsø kommune før sammenslåingen. 

### Borgermestre
* Tomas Breddam (S) 2019–
* Joy Mogensen (S) 2011–2019
* Poul Lindor Nielsen (S) 2007–2011

### Kommunalrådet

* 

## Noter



## Referanser
 

 
 
 
 
 


## Eksterne lenker
* 
*  Valgresultater i Roskilde kommune: 2005 2009 og 2013
Sunnmørsprisen

**Sunnmørsprisen** er en litterær pris som utdeles årlig av Sunnmøre frilynde ungdomssamlag for beste bok på nynorsk utgitt foregående år. Prisen ble opprettet i 1953. Prisen kan gis både for skjønnlitteratur og sakprosa. Samme forfatter kan bare vinne prisen én gang. 

På årsmøtet for Sunnmøre Frilynde Ungdomssamlag i 2011 ble det vedtatt å legge ned prisen, da Nynorsk litteraturpris' formål lå nær opp til Sunnmørsprisen.

## Prisvinnere

## Referanser


## Eksterne lenker
* Sunnmøre frilynde Ungdomssamlag
* Bærum folkebibliotek
Volker Beck

**Volker Beck** (født 12. desember 1960 i Stuttgart) er en tysk politiker (De grønne). Han var medlem av Forbundsdagen fra 1994 til 2017. Beck var partiets juridiske talsmann i perioden 1994–2002.

## Referanser

## Eksterne lenker
* 
* 
* 
*
Stanisław Kazimierz Nagy

**Stanisław Kazimierz Nagy** (født 30. september 1921 i Bieruń Stary, Katowice, Polen, død 5. juni 2013 i Kraków) var en av Den katolske kirkes kardinaler.
## Liv og virke
### Bakgrunn
Han kommer fra en arbeiderfamilie fra Øvre Schlesien. Nagy trådte i 1937 inn i kongregasjonen Prestene av Det hellige hjerte i Zgromadzenia. Han avla der sine evige løfter i september 1941.
### Prest
Nagy ble presteviet i juli 1945 i Kraków av biskop Stanislaw Rospond, og studerte deretter ved Det jagiellonske universitet i samme by til 1948, og så ved Johannes Paul II katolske universitet i Lublin hvor han tok en doktorgrad i teologi i 1952. Hans spesialfelt er moralteologi og økumenikk.

Han arbeidet ved universitetet i Lublin samtidig som Karol Wojtyła underviste i moralteologi der, og han ble slik kjent med den fremtidige pave Johannes Paul II. I 1968 ble Nagy habilitert professor, i 1979 ekstraordinær professor og i 1985 ordinær professor. Han har også hatt en rekke andre akademiske stillinger.

### Kardinal, bispevielse
Ved konsistoriet oktober 2003 ble han kreert til kardinal av pave Johannes Paul II. Han var ved annonseringen av dette ikke bispeviet, og 7. oktober 2003 ble han utnevnt til titularerkebiskop av Hólar. Ordinasjonen fant sted seks dager senere. Bispevielsen ble gitt ham av kardinal Franciszek Macharski, erkebiskop av Kraków; medkonsekrerende var kardinal Marian Franciszek Jaworski, erkebiskop av Lviv, og den apostoliske nuntius til Polen, erkebiskop Józef Kowalczyk.

Han hadde allerede fylt åtti år da han ble kreert til kardinal. Nagy tilhører gruppen av eldre teologer som er utnevnt til kardinaler som en gunstbevisning, uten av de deltar aktivt i Den romerske kurie eller har stemmerett ved pavevalg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Franciszek Macharski (1927-2016) *1979
* Kardinal *Stanisław Kazimierz Nagy* (1921-2013) *2003
## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
José Saraiva Martins

**José Saraiva Martins** (født 6. januar 1932 i Gagos de Jarmelo i Portugal) er en av den katolske kirkes kardinaler. Han var prefekt for Kongregasjonen for helligkåringer.

Han trådte som ung mann inn hos Claretianerne, og studerte i Taipei på Taiwan og i Leuven i Belgia. I 1954 ble han sendt til Roma. Han ble presteviet i 1957.

I 1988 ble han sekretær for Kongregasjonen for katolsk utdannelse, og han ble samtidig utnevnt til titularerkebiskop av Tuburnica av pave Johannes Paul II. I 1998 ble han prefekt for Kongregasjonen for helligkåringer. Han ble gjenutnevnt til embedet av pave Benedikt XVI i 2005.

Han ble kreert til kardinaldiakon ved konsistoriet februar 2001, og ble medlem av Kongregasjonen for biskoper, Kongregasjonen for gudstjenesten og sakramentsordningen og Det pavelige råd for den pastorale assistanse til helsearbeidere.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967
* Kardinal *José Saraiva Martins* (1932-) *1988

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Alfons Maria Stickler

**Alfons Maria Stickler** (1910–2007) var en av den katolske kirkes kardinaler. Han var bibliotekar og arkivar for Vatikanets bibliotek og arkiv 1983/1984–1988.

## Liv og virke
### Bakgrunn
Alfons Maria Stickler maturerte i 1928 ved Gymnasium Fichtnergasse i Wien-Hietzing. Han trådte inn etter skoleårene i salesianerordenen, tilbrakte novisiatet i Tyskland, og studerte ved salesianske studiehus i Tyskland, Østerrike, Torino og Roma.

### Prest
Han ble presteviet den 27. mars 1937 i Lateranbasilikaen i Roma. Der studerte han kirkelig og verdslig rett (*utriusque*). Han tok doktorgrad i kirkerett, og deretter underviste han i kirkerett i Torino og Roma. Han deltok på Det annet Vatikankonsil som sakkyndig, og spilte en rolle særøig inder arbeidet med liturgikonstitusjonen *[[Sacrosanctum Concilium]]*.

Han ble utnevnt til prefekt for Vatikanbiblioteket i 1971, hvor han ledet byggingen av et underjordisk magasin for å lagre gamle manuskripter.

### Erkebiskop, kardinal
I 1983 ble han ordinert til erkebiskop og ble bibliotekar for Vatikanbiblioteket, og året etter også arkivar for Vatikanets hemmelige arkiv. Han ble kreert til kardinal i 1985.

Han gikk av både som bibliotekar og arkivar i juli 1988, nesten 78 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Alfons Maria Stickler* (1910-2007) *1983

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Sølensjøen

**Sølensjøen** er en innsjø i Rendalen kommune i Innlandet. Den er 14 kilometer lang og tre kilometer bred, og største dybde er 58&nbsp;meter. Sjøen ligger på ca. 688 moh. og  ca 30&nbsp;km øst for Øvre Rendal. Sjøen er en del av vassdraget til elva Sølna og utløpet er mot sør til Femundselva. Sjøen har rikholdige bestander av røye, ørret, harr, sik, gjedde, lake og abbor.

## Fiske
I 1913 ble det gjort et funn ved Sølensjøen. Det viste seg å bestå av en fullstendig begravelse med veidemannsutrustning og en garnfløtt, datert til 900-tallet. Dette viser at det alt for 1000 år siden ble drevet fiske her. Opprinnelig var det åtte gårder som hadde fiskerett. Den økende bruksdelingen på slutten av 1700-tallet og begynnelsen av 1800-tallet førte til stadig flere brudd på fiskereglene. I 1869 ble det derfor tinglyst en ny kontrakt for røyefisket, der de samme gårdene fikk 20 hellotter på deling. Størrelsen på gårdene avgjorde antall lotter som hver gård fikk tildelt.

Sølensjøen er særlig kjent for høstfisket etter sik, røye og lake. Sikfangsten alene utgjør ca. 18&ndash;20 tonn i året, som i dag for det meste går til foredling, bl.a. til rakfisk, på anlegg i Elgå i Engerdal. Av særlig betydning er Fiskevollen, Norges største *innlandsfiskevær* med omkring 37 naust og flere andre bevaringsverdige hus i klynge. Lotteierlaget/huseierne på Fiskevollen fikk i 2022 *[[Fortidsminneforeningen og Stiftelsen UNIs nasjonale vernepris|Verneprisen]]* fra Fortidsminneforeningen og Stiftelsen UNI for arbeidet med å restaurere fire av bygningene her.

Fisket i Sølensjøen har tradisjonelt vært drevet av gårdbrukere fra grenda *Bergset* i Øvre Rendal. (De andre grendene i Øvre Rendal har tilsvarende tradisjonelt fiske i andre vatn i regionen: Elvålsgrenda har *Elvålsvollen* ved Isteren, og Undsetgrenda har *Buvika* ved Femunden.) Fiskevollen ligger ca. 40&nbsp;km øst for Bergset, og når man vurderer omkostningene ved reisen, transporten og ved å anlegge fiskeværet, forstår man at fisket var av stor betydningen for gårdene, både som naturalhusholdning, og gjennom at rendølene i århundrer har solgt rakfisk på bygdene lenger sør i Hedmark.

Sørvest for sjøen ligger fjellet Sølen.

## Litteratur
*Eknæs, Åsmund. *Innlandsfiske* (Samlaget, 1979)
*Frislid, Ragnar (mfl) *Femundsmarka og Sølentraktene* (Gyldendal, 1979)
*Jørgensen, Jan Hoff. *Sølensjøfisket* Magistergradsavhandling, 1987
*Rugsveen, Magne. Fiskevollen i Sølensjøen. *Fortidsvern*, nr 3, 1992
*artikler også i *Årbok for Nord-Østerdalen 1986*, *Turistforeningens årbok 1987* og i *Jakt & fiske* nr 6, 1993

## Referanser




## Eksterne lenker
* Fiskvollen.no
Mørtel

**Mørtel** er et materiale som brukes i murverk til å fylle fugene mellom de enkelte mursteinene og til å binde dem sammen. Mørtel betegner også limet som brukes til å feste fliser til underlaget. Mørtel kan bestå av leire med og uten tilslagsmaterialer, eller av sand med et bindemiddel. Som bindemiddel til mørtel har kalk lange tradisjoner. Fra omkring 1800 ble sement (Portlandsement) et stadig vanligere bindemiddel i mørtel, ofte i kombinasjon med kalk. I etterkrigstiden er sement blitt nær enerådende.
__NOTOC__
## Sementmørtel
Sementmørtel består av vann, sement og tilslag som sand eller stein, og eventuelle fibermaterialer eller tilsetningsstoffer.

Mørtel er lett å forme i fersk tilstand fordi den er tilsatt vann og har flytende konsistens. Etter hvert som vannet reagerer med sementen gjennomgår mørtelen en herdeprosess og blir et fast materiale. Sementmørtel er en form for betong, men har kun tilslag med diameter mindre enn 4&nbsp;mm.

## Kalkmørtel
Som bindemiddelet ble før i tiden brukt kalk, fremstilt av kalkstein (kalsiumkarbonat, CaCO3), marmor eller skjell som ved brenning i kalkovn ble til *ulesket kalk* eller *brent kalk* (kalsiumoksid, CaO). Ved tilsetting av vann dannes *lesket kalk* (kalsiumhydroksid, Ca(OH)2), et fast stoff som ved tilsetting av ytterligere vann blir til *deigkalk* eller *kalkvelling*.

Kalkmørtel er en blanding av kalkdeig og sand. I motsetning til sementmørtel er den ikke hydraulisk, det vil si at den ikke herder ved å reagere med vann. Den får en viss fasthet ved å tørke, for så å herde gjennom lang tids opptak av karbondioksid fra luften. Da omdannes kalsiumhydroksid til kalsiumkarbonat, altså kjemisk sett det samme som kalkstein.

Den kjemiske sammensetningen til mørtelen er svært viktig både for herdingen og bestandigheten til muren. En god mørtel kan holde i flere tusen år. Vanligvis skal mørtelen bestå av 90-95 % kalsiumkarbonat og resten leire/sand.

## Se også
* Ekspanderende mørtel

## Referanser


## Eksterne lenker
*
Trelast

**Trelast** er en fellesbetegnelse på skurlast og høvellast laget av treverk.  Trelast kategoriseres etter dimensjon.  De viktigste typene er planker, bord, rekker, lekter, firkantbjelker (tidligere box) og listverk. Skurlast lages av rundt tømmer, mens høvellast etter tørking i tillegg blir høvlet og justert slik at de blir helt plane, glatte og eventuelt får en profil.

Dimensjoner for trelast er med et fuktighetsinnhold på 20 % for skurlast og 17 % for høvellast. Prosenten er uttrykt ved treets innhold av vann, målt i masse i tørr tilstand.  Dimensjonene for justert skurlast er 2&nbsp;mm mindre enn for skurlast.

## Sortering
Trelast blir i Norge solgt og sortert i dimensjoner etter Norsk standard.

* C14 blir brukt til forskalingsarbeid og i stillas.  
* C18 og C24 blir brukt i byggverk. En C24-bjelke tåler om lag 10 % lengre spenn (lysåpning) enn en C18-bjelke. 
* C30 blir brukt i takstoler. En C30-bjelke tåler om lag 15 % lengre spenn (lysåpning) enn en C18-bjelke. 
* C40 blir mest brukt til produksjon av limtredragere.

Trelast blir enten solgt i «fallende lengder» eller justert i 30 centimeters intervall. Intervaller på 30 cm er mest vanlig i Europa. I Norge er det fremdeles per 2021 mest vanlig med fallende lengder, som vil si varierende lengder, eksempelvis at et parti kan inneholde alt mellom 3.5–5 meter).

## Beskyttelse
Trelast er et naturprodukt, og derfor utsatt for angrep av skadedyr og mikroorganismer som kan finne næring i veden.  Sopper og skadedyr finnes over alt.  I Norge er de viktigste treslagene til bygningsbruk gran og furu, som er lite motstandsdyktige.

Det er to hovedmåter å beskytte treverket på: *Konstruktiv beskyttelse* og *[[kjemi]]sk beskyttelse*. Konstruktiv beskyttelse vil si å bygge slik at treverket aldri får over 20 % fuktighet, for ved langvarig fuktig tilstand er faren for soppangrep til stede. Hvis man vet at treverket kan bli fuktig, så bruker man kjemisk beskyttelse. Dette er en av to metoder, enten *impregnering* eller *overflatebehandling*.

## Omregning fra tommemål til millimetermål
Tidligere var det vanlig å angi tømmer i tommemål, men dette brukes ikke lengre av fagfolk og industrien har gått over til millimeter. Nedenfor er en omregningtabell for de vanligste størrelsene. Merk tommemålene til venstre (og konverteringene i parentes) er omtrenglige, mens millimetermålene ellers i tabellen er eksakte i henhold til trelast-standarden.

Det som før ble kalt «2x4 toms» kalles nå «48x98 mm», som er de faktiske målene for akkurat samme trelast. Forøvrig har man i Australia istedet valgt å redefinere størrelsene til runde metriske tall, for eksempel 50x100.

## Se også

* Skurlast
* Høvellast
* Planke
* Bord
* Sagbruk
* Trevirke
* Impregnering av trevirke
* Tørking av trelast

## Referanser


## Eksterne lenker
* Norsk Treteknisk Institutt
* Norsk institutt for skog og landskap
Murskje

En **murskje** er et redskap for å legge mørtel på murstein eller andre typer blokker. Skjeen er vanligvis trekantet med avrundede hjørner og et skaft som står opp fra bladet. Skjeene fås i flere størrelser, tilpasset bruken. De største brukes ofte også som blandeskje for sement, sand og vann, alternativt annen mørtel og vann.
Legg merke til at enkelte skjeer har S formet håndtaksholder hvor håndaket står relativt skrått ned mot bladet og har håndtaket temmelig nær midten av bladet, slik som på bildet, mens på andre skjeer står en L formet stang rett opp fra bladet helt i enden og håndtaket kommer derved i sin helhet til å stikke utenfor og omtrent parallelt med bladet. Når man tar en skje med svanehals og legger pekefingeren rett under der håndtaket begynner uten å gripe om håndtaket vil skjeen henge på fingeren i balanse. Fyller man skjeen med mørtel for å legge på en murstein og gjør samme øvelse som beskrevet over vil skjeen fortsatt henge på fingeren i balanse. Gjør man samme øvelse med skjeer av den andre typen vil skjeen tippe over fingeren og falle ned. Man vil derfor måtte bruke flere krefter for å holde skjeen fordi tyngdepunktet ligger langt foran hånden og vil dermed også gi større belastning på håndleddet under arbeidet. For dem som måtte, og de som fortsatt må legge 2-3000 stein om dagen er dette en fantastisk oppfinnelse. HMS på sitt aller beste, lenge før det var noe som het HMS. Og i tillegg kan man henge skjeen på baljekanten uten at skaftet blir griset til av mørtelen.
## Se også
*Murer
Studentavis

**Studentavis** er en avis som utgis ved en utdanningsanstalt som blir produsert og som oftest utgitt av lærestedets studenter. Ved de fleste universiteter og høgskoler utgir studentene aviser. Den eldste studentavis i Skandinavia er *[[Under Dusken]]*, som har blir utgitt av studentene ved Norges teknisk-naturvitenskapelige universitet (tidligere NTH) i Trondheim siden 1914.

Ved noen studier utgis det også fagtidsskrifter drevet av studentene, for eksempel litteraturtidsskriftet Bøygen (tidsskrift). Også Vagant (tidsskrift) begynte som et tidsskrift drevet av studenter ved Litteraturhistorie. 

## Studentaviser i Norge
* Liste over norske studentaviser

## Skole- og russeaviser
Ved norske skoler, det vil si barne-, ungdoms- og videregående skoler, utgis det fra tid til annen også skoleaviser, både drevet av ivrige elever og styrt av lærere som skoleprosjekter. Ved mange videregående skoler utgis det hver 17. mai russeavis.
Basalt

**Basalt** er en relativt tung, magmatisk bergart, av vulkansk opprinnelse. Basalt dannes ved vulkanske utbrudd relativt direkte fra Jordens mantel. Lavadekker av basalt utgjør omtrent 70 % av Jordens totale overflate (land og havbunn) og store deler av overflaten til solsystemets steinplaneter (Merkur, Venus, Jorden med Månen – og Mars). 

Bergarten er helt dominerende i havbunnsskorpen under verdenshavene, og ligger som et dekke under grunnfjellet i kontinentene. Den finnes også over varmepunkt (manteldiapirer) hvor vertikale lavasøyler fra mantelen bringer basalt opp til overflaten der den ofte kalles ***platåbasalt***. Slike forekomster finnes blant annet i Sibir, India, Etiopia og det nordvestre USA. Andre eksempler er de store vulkanske lavasmelteprovinsene i De sibirske trappene i Sibir  og De volhynske trappene i Ukraina og Belarus. I Norge finnes den blant annet ved Holmestrand og i Vestfold. 

Basalt er på kontinentalskorpen en dagbergart, magmaen har først størknet oppe på jordoverflaten ved lav temperatur og under lite trykk. Utbruddene har vært store og må ha hatt klimatisk betydning. Basalt inneholder i hovedsak plagioklas (en type feltspat) og pyroksen. Den er grønn eller gråsvart og meget fint kornet. Bergarten brukes til  veimateriale i knust form (pulver). Og til produksjon av Rockwool/steinull. 

## Søylebasalt

Større utbrudd med basaltlava vil få en spesiell form for struktur i berglagene. Når basalten kjøles og størkner, vil den sprekke opp og lage pseudo-krystaller i form av lange, fortrinnsvis vertikale, søyler. Disse vil ha et tverrsnitt som et polygon, ofte sekskantet som cellene i en bikake. Hvis slike lag ligger opp i dagen, vil de danne en overflate som likner på et flislagt gulv med store, ujevne fliser. Der erosjonen har gravet seg inn sideveis i slike formasjoner, vil man kunne se søylene fra siden.

Slike spesielle bergformasjoner er kjente landemerker i flere land, slik som Giant's Causeway i Nord-Irland og Mount Ann i Southwest National Park i Tasmania.

## Se også
*Liste over bergarter

## Referanser


## Eksterne lenker
*
Bjørg Tørresdal

**Bjørg Tørresdal** (født 24. september 1958 på Madla) er en norsk skoleleder og politiker (KrF). Hun var stortingsrepresentant for Rogaland fra 2001 til 2009.

## Liv og virke
Hun ble født på Revheim på Madla, der faren var rektor. Foreldrene var Signe (født Tollefsen) og Sverre Tørresdal. Hun gikk St. Svithun gymnas og så Stavanger lærerhøgskole. Tørresdal engasjerte seg i studietiden i menighetsarbeid og studentvelferd. Tidlig i 1980-årene hadde hun tillitsverv i KrFU.

Hun giftet seg i 1982 med lærer Trond Aase. 30 år gammel ble hun enke med to små barn.

Bjørg Tørresdal var lærer og rådgiver ved Kristianslyst skole i Stavanger fra 1981 til 1991, så undervisningsinspektør og rektor ved Øygard ungdomsskole i Sandnes fra 1991 til hun ble stortingsrepresentant i 2001.

I 2001 ble hun innvalgt på Stortinget, hvor hun tok plass i Stortingets finanskomité fra 2001 til 2005, så som 1. nestleder i Stortingets kommunal- og forvaltningskomité fra 2005 til 2009. Hun markerte seg som en forkjemper for en mer human asyl- og innvandringspolitikk, og som forslagsstiller for sexkjøpsloven.

I 2005 giftet hun seg på nytt med Inge Ryan, som var stortingsrepresentant for SV. Høsten 2009 flyttet paret til Levanger, da Ryan tiltrådte som fylkesmann i Nord-Trøndelag. 

Bjørg Tørresdal har vært arbeidende styreleder i Rock City Namsos fra 2009 til 2010 og pedagogisk leder for grunnskolen i Levanger kommune fra 2010 til 2012. Hun var rektor og enhetsleder ved Frol oppvekstsenter i Levanger i 2012, og rektor for Frol og Nesset ungdomsskoler frem til skolene ble slått sammen i 2015. Hun var fra 2015 rektor på nye Levanger ungdomsskole fram til hun gikk av med pensjon i 2023. Hun har påtatt seg flere styreverv, som leder for Omsetningsrådet for landbruksvarer i Norge, styreleder ved Misjonshøgskolen og nestleder i styret for Nord universitet og for VID,

## Referanser


## Eksterne lenker
* 
*
Dino Monduzzi

**Dino Monduzzi** (1922–2006) var en av Den katolske kirkes kardinaler. Han var 1986&ndash;1998 prefekt for Det pavelige hushold.

Etter utdannelse ved seminaret i Faenza ble han presteviet i juli 1945. Deretter studerte han ved Lateranuniversitetet i Roma, og tok lisensiatgrad i både sivil- og kirkerett. I 1950-årene var han aktiv i Katolsk Aksjons sosiale misjoner flere steder, blant annet i Calabria og på Sardinia.

Fra 1959 til 1967 var han assisterende sekretær for audienser ved camerlengoens kontor, og han fikk tittelen *[[monsignore]]* i 1961 og ble pavelig kapellan i 1966. Fra 1967 til 1986 var han sekretær og regent for Det apostoliske palass i Vatikanet.

I 1986 ble han utnevnt til titulærbiskop av Capri, og prefekt for Det pavelige hushold. Han ble bispeviet av pave Johannes Paul II i Vatikanet i 1987.

Ved konsistoriet februar 1988 ble han kreert til kardinaldiakon av Johannes Paul II. Ved konsistoriet gikk paven ut over det fastlagte antall på 120 kardinaler med stemmerett ved konklaver, det vil si kardinaler under åtti år. Han forklarte at dette ble gjort for å hedre tre italienske prelater: Monduzzi, Giovanni Cheli og Francesco Colasuonno. Monduzzi ble medlem av Kongregasjonen for gudstjenesten og sakramentsordningen og Kongregasjonen for helligkåringer. Han gikk i 1998 av som prefekt for Det pavelige hushold på grunn av høy alder.

Han mistet sin stemmerett ved konklaver da han fylte åtti år i april 2002.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Dino Monduzzi*
## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Limtre

**Limtre** er et byggemateriale sammensatt av mange trelameller presslimt sammen til en lang drager. Limtre har etter vekten god bæreevne og brukes ofte i store konstruksjoner. Det er lett å bearbeide og beholder bæreevnen mye lenger enn ubeskyttet stål ved brann.

Utendørs brukes trykkimpregnert limtre.

I Norge er standard lamelltykkelse 45&nbsp;mm. Profilens høyde blir multipler av dette, for eksempel 225, 270, 315, osv. I buede limtreelementer kan lamelltykkelsen være tilpasset radien på elementet.

## Konstruksjoner med limtre
Taket på Vikingskipet på Hamar, bygget til OL i 1994 er et eksempel på bruk av limtre i en stor konstruksjon.  Oslo lufthavn, Gardermoen bruker også limtre i konstruksjonen.  En rekke små bruer, blant annet Tynset bru bruker også limtre i konstruksjonen. Veldre kirke er et annet eksempel. Sameiet «Treet» ved Damsgårdssundet i Bergen på 14 etasjer var i 2016 verdens høyeste hus der bærende elementer er bygget i limtre. Mjøstårnet i Brumunddal er bygget vesentlig i limtre. Tårnet, som sto ferdig i 2019, er verdens høyeste trebygning med 18 etasjer og 85,4 meters høyde. I Norge har det siden Ålesund brant i 1904 ikke vært tillatt med trehus på mer enn tre etasjer.

## Se også
*Trelast
## Referanser
Øyvind Vaksdal

**Øyvind Vaksdal** (født 1955) er en norsk politiker (FrP). Han var innvalgt på Stortinget for Rogaland fra 1997 til 2013. Han var vararepresentant fra 1993. Han var medlem av Rogaland fylkesting i perioden fra 1995 til 1997.

## Stortingskomiteer
* 2009–2013: medlem av kontroll- og konstitusjonskomiteen
* 2005–2009: medlem av utenrikskomiteen og den norske delegasjonen til Europarådets parlamentarikerforsamling
* 2001–2005: andre nestleder av energi- og miljøkomiteen
* 2001–2005: medlem av valgkomiteen
* 1997–2001: medlem av energi- og miljøkomiteen

## Referanser


## Eksterne lenker
* 
* 
*
Oddbjørg Ausdal Starrfelt

**Oddbjørg Ausdal Starrfelt** (født 22. juli 1948 i Klepp, Rogaland)
er en norsk politiker (Ap). Hun ble innvalgt på Stortinget fra Rogaland i 1993.

## Stortingskomitéer
* 2001&ndash;2005 medlem av Samferdselskomitéen.
* 1997&ndash;2001 sekretær i Familie-, kultur- og administrasjonskomitéen fra 23. mars 2000.
* 1997&ndash;2001 medlem av Næringskomitéen til 22. mars 2000.
* 1997&ndash;2001 varamedlem av Den utvidede utenrikskomitéen.
* 1993&ndash;1997 medlem av Kirke-, utdannings- og forskningskomitéen.

## Eksterne lenker
*
Siri A. Meling

**Siri Annette Haataja Meling** (født 8. februar 1963 i Stavanger) er kommunedirektør i Eigersund kommune, noe hun har vært siden 23.5.2021. 

Hun var tidligere regiondirektør ved Fiskeridirektoratets regionkontor i Egersund.

Siri Meling er tidligere politiker for Høyre og var stortingsrepresentant for Rogaland 2001–2005, 1. vararepresentant 2005–2009 og på nytt fast representant 2009–2017. Hun satt i Stortingets energi- og miljøkomité og Stortingets finanskomité. Hun var medlem av Rogaland fylkesting 1999–2003 og medlem av fylkesutvalget 1999–2001. Meling var leder i Rogaland Høyre 2007–2010.

Hun er utdannet siviløkonom fra BI fra 1992. Hun var næringssjef i Dalane 1992–1997 og nestleder i Fonn Egersund AS 1997–2001. Siden 2006, unntatt tiden på Stortinget, har hun vært regiondirektør i Fiskeridirektoratet.

## Stortingskomiteer
* 2013–17 medlem i Finanskomiteen
* 2009–13 første nestleder i Energi- og miljøkomiteen
* 2001–05 medlem i Energi- og miljøkomiteen

## Referanser


## Eksterne lenker
* 
* 
*
Studvest

***Studvest*** er en studentavis som utgis i Bergen.  

Avisen dekker alle utdanningsinstitusjoner som hører innunder Studentsamskipnaden på Vestlandet, deriblant Universitetet i Bergen, Norges handelshøyskole, Høgskolen på Vestlandet, Kunst- og designhøgskolen i Bergen og Bergen arkitektskole. Avisen utgis av Velferdstinget Vest, som står uten redaksjonelt ansvar. 

Avisen har tre redaktører ansatt på heltid, én redaktør i halv stilling og en redaksjon i frivillige stillinger. Per 2025 er Tuva Solem ansvarlig redaktør for avisen.  

## Historie
Avisens første utgave ble gitt ut 20. november 1945, da under navnet *Ånd og Vilje*. I 1961 skiftet avisa navn til *Stud.Vest*, som senere ble forenklet til *Studvest*. Ånd og Vilje var først og fremst et debattforum, og Stud.Vest kom først i vanlig avisformat i 1973. Fra 1995 har avisen blitt utgitt hver uke. 

## Referanser


## Eksterne lenker
* 
*
Ismail Khan

**Ismail Khan** (født 1946) var guvernør av Herat-provinsen i Afghanistan. Under det sovjetiske invasjonen i 1979 ble Khan offiser i den afghanske hær og ble etterhvert mujahedin-kommandant. Han har blitt beskrevet som «slu, kort og med et alvisk smil». Han har et godt forhold til menneskerettighetene sammenlignet med andre guvernører, men listen over overgrep er likevel fæl. Da det i januar 2004 ble sendt et program på tv der kvinner sang, støttet han den afghanske høyesteretten som mente at dette måtte bannlyses.

Etter at han ble guvernør i Herat første gang, ble han tvunget til å flykte etter at Taliban tok makten i 1995. To år senere ble han overakt til Taliban av gamle fiender mens han gjorde motstand mot Taliban. Han flyktet i mars 2000 og arbeidet som et lavt profilert medlem av Nordalliansen.

I løpet av den afghanske overgangsadministrasjonen var Khan den militære kommandanten over det vestlige Afghanistan, inntil president Hamid Karzai innførte et forbud mot at noen kunne inneha både militære og sivile poster på en gang. I september 2004 ble han også fjernet fra posten som guvernør for Herat-provinsen. Khan ble tildbudt ministerposten for gruver og industri, men han avslo. Flere mennesker ble rapportert å være drept i protester mot fjerningen av Khan. Khan har kontroll over 25 000 soldater.

21. mars 2004 ble det rapportert at et attentat mot Khan slo feil. Det er antydet at general Abdul Zaher Nayebzadah beordret attentatet. Kort tid etterpå ble Mirwais Sadeq, Khans sønn og Afghanistans minister for sivil luftfart, drept av styrkene til Nayebzadah og alvorlige kamper mellom de to fraksjonene i Herat brøt ut. Etter kamper som varte i flere timer der rundt 100 mennesker ble drept, hevdet Khans styrker igjen å ha kontroll over byen.

## Referanser


## Eksterne lenker
* BBCs profil av Ismail Khan
* GlobalSecurity.org – General Mohammad Ismail Khan
Javier Lozano Barragán

**Javier Lozano Barragán** (født 26. januar 1933 i Toluca i Mexico, død 20. april 2022) var en av den katolske kirkes kardinaler, og president for Det pavelige råd for den pastorale assistanse til helsearbeidere.
## Liv og virke
Javier Lozano Barragán studerte til prest i Zamora og Roma. I 1955 mottok han prestevielsens  sakrament, og virket deretter ved presteseminaret i Zamora. Samtidig ledet han CELAM *(Rådet for latinamerikanske bispekonferanser)* sitt institutt for pastoralteologi. I 1979 ble han hjelpebiskop i hovedstaden  Mexico, i 1984 ble han biskop av Zacatecas. Lozano Barragán ledet dette bispedømmet til 1997. Rett før, i 1996, ble han utnevnt til en stilling i Vatikanet, som president for Det pavelige råd for den pastorale assistanse til helsearbeidere. Dette vervet innehadde han til pave Johannes Paul IIs død den 2. april 2005.

Han ble kreert til kardinal i 2003.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Luis María Altamirano y Bulnes (1887-1970) *1924
* Erkebiskop Octaviano Márquez y Tóriz (1904-1975) *1951
* Kardinal Ernesto Corripio y Ahumada (1919-2008) *1953
* Kardinal *Javier Lozano Barragán* (1933-2022) *1979

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Mohammed Fahim

**Mohammed Qasim Fahim** (1957-2014) var forsvarsminister i Afghanistans overgangsadministrasjon fra 2002. Han tjente også som visestatsminister fra 2002 til 2004 fram til president Hamid Karzai 23. desember 2004 bestemte at overgangsadministrasjonen trådte tilbake til fordel for en folkelig valgt administrasjon. Han var også visestatsminister fra november 2009 tilsin død i 2014. Han ble betraktet som en mektig og innflytelsesrik person i Karzai-administrasjonen.

Mens han var forsvarsminister fortsatte han å lede sin egen milits. 10. desember 2003 beordret han deler av sin milits til å levere deres våpen (inkludert 11 stridsvogner, 10 rakettramper og to scud-raketter) til den afghanske nasjonalhærens depot nær Kabul.

Før Talibans fall var Fahim en fraksjonsleder av Nordalliansen. Den 13. september 2001 overtok Fahim som den øverste militære leder av Nordalliansen etter Ahmed Shah Massoud. Massoud ble myrdet fire dager tidligere. Allerede 22. september var Fahim i Tadsjikistan i samtaler med sjefen for den russiske hær Anatoly Kvashnin.

Som forsvarsminister besøkte han militære baser i Storbritannia, diskuterte sikkerhetsspørsmål med den amerikanske general Tommy Franks og den kanadiske forsvarsministeren John McCallum, NATOs generalsekretær George Robertson og besøkte Moskva og Washington, DC. Han erstattet også 15 etnisk tadsjikske generaler med pashtoer, usbekske og hazaraoffiserer.

I juni 2003 ble det funnet en bombe i hjemmet hans. Senere på året drepte en selvmordsbomber lederen for Fahims personlige sikkerhet. 12. september 2003 erklærte Miloon Kothari, oppnevnt av FNs menneskerettskommisjon for å etterforske i Afghanistan, at Fahim og utdanningsminister Yunus Qanuni ulovlig okkuperte områder og burde fjernes fra sine poster. Tre dager senere sendte Kothari et brev til Lakhdar Brahimi, lederen for FN i Afghanistan, der han sa at han hadde gått for langt i å navngi ministrene.

Fahim hadde helseproblemer de siste årene og døde av hjerteattakk 9. mars 2014 under sykehusbehandling i Tyskland. Hans dødsdag minnes hvert år i Kabul og andre provinser.

## Referanser


## Eksterne lenker
*
Pio Laghi

**Pio Laghi** (1922–2009) var en katolsk kardinal og diplomat i Pavestolens tjeneste med topposteringer bl.a. i Jerusalem, Buenos Aires og Washington D.C., og tidligere prefekt for Kongregasjonen for katolsk utdannelse (1990&ndash;1999). Han ble kreert til kardinal i 1991, med *[[San Pietro in Vincoli]]* som tittelkirke.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal *Pio Laghi* (1922–2009) *1969

## Referanser


## Eksterne lenker
* 
* Fyldige kardinalsbiografier på norsk &ndash; katolsk.no
* Biografi på The Cardinals of the Holy Roman Church
Anthony Joseph Bevilacqua

**Anthony Joseph Bevilacqua** (født 17. juni 1923 i Brooklyn i New York City i USA, død 31. januar 2012 i Wynnewood i Pennsylvania) var en av Den katolske kirkes kardinaler, og tidligere erkebiskop av Philadelphia 1988&ndash;2003. Han ble kreert til kardinal i 1991, med *[[Sant'Alfonso all'Esquilino|Ss. Redentore e S. Alfonso in Via Merulana]]* som tittelkirke.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Biskop Francis John Mugavero (1914-1991) *1968
* Kardinal *Anthony Joseph Bevilacqua* (1912-1975) *1954

## Referanser


## Eksterne lenker
* Fyldige kardinalsbiografier på norsk – katolsk.no
* The Cardinals of the Holy Roman Church
Antonio Tabucchi

**Antonio Tabucchi**  (født 24. september 1943 i Pisa i Italia, død 25. mars 2012 i Lisboa i Portugal) var en italiensk forfatter. Han er også kjent som en stor kjenner av den portugisiske forfatteren Fernando Pessoa; han har oversatt mange av hans verker til italiensk. Tabucchi var professor i portugisisk språk og litteratur ved universitetet i Siena. Han er foreløpig oversatt til 18 språk, og har skrevet nærmere 30 bøker.

I løpet av sin karriere ble han tildelt flere europeiske priser.

## Bøker oversatt til norsk
* *Indisk nattstykke*
* *Ifølge Pereira*
* *Fernando Pessoas tre siste dager*
* *Requiem*

## Referanser


## Eksterne lenker
* 
* 
* 
* «Erklärt Pereira»: Schriftsteller Antonio Tabucchi ist tot, Spiegel Online, 25. mars 2012
Kjell Harald Trælnes

**Kjell Harald Trælnes** (1953–2013) var bonde og Senterpartipolitiker. Han var inne i sin fjerde ubrutte periode som ordfører i Brønnøy kommune da kan døde etter noen tids kreftsykdom. Før han ble ordfører satt han to perioder i kommunestyret, mye av tiden i formannskapet. Helse, kultur og energi var fokusområder hos Trælnes.

Trælnes var født og oppvokst i bygda Trælnes i utkanten av Brønnøy like ved Berg i nabokommunen Sømna. Der drev han ved siden av ordførerembetet en stor gård med hovedsakelig storfebesetning.

Han hadde også en karriere innenfor friidrett som mellom- og langdistanseløper.

## Referanser
Balkh (provins)

**Balkh** er en av 34 provinser i Afghanistan. Den ligger nord i landet. Administrasjonssenteret er Mazar-e Sharif.

## Andre byer
*Balkh

## Geografi
Balkh-provinsen ligger i det nordlige Afghanistan. Det grenser opp til Usbekistan i nord, Tadsjikistan i nordøst, Kunduz-provinsen i øst, Samangan-provinsen i sørøst, Sar-e Pol-provinsen i sørvest og Jowzjan-provinsen i vest. Provinsens areal er på 16 840 km². Nesten halve provinsen er fjell eller berglendt terreng (48,7%), mens den andre halvdelen av området (50,2%) består av flate områder.

## Referanser
Basar

**Basar** (også stavet *bazar* og *bazaar*) er et marked, ofte overbygget. Ordet kommer fra persiske *bāzār*, fra middelpersisk  *wāzār*, fra gammelpersisk *vāčar* og fra det konstruerte proto-indo-iranske ordet **wahā-čarana*. Navnene går tilbake til det partiske ordet *baha-char*, som betyr «stedet med priser». Basarene oppstod i Persia rundt 3000 år før vår tidsregning. Fra Persia spredte basarene seg via handelsruter til hele den arabiske verden og Midtøsten.

Basarer finnes vanligvis i områder med muslimsk kultur, men begrepet har spredt seg til store deler av verden. I Norge finnes for eksempel Youngstorgets basar, Grønland Basar og Basarene ved domkirken i Oslo, og i Bergen finnes Kjøttbasaren.

## Avledet betydning

I blant blir ordet *basar* også brukt om lotteri til inntekt for frivillige organisasjoner, noen ganger i sammenheng med loppemarked eller loddsalg med tilhørende auksjon. For eksempel jobbet kvinneforeninger frivillig og ulønnet over tid med håndarbeid som til slutt ble loddet ut på en slik. I forkant var det vanlig å selge lodd på bok, og lotteri og gjerne auksjon foregikk på avtalt dato og sted der gevinstene ble loddet ut.

## Referanser
Carlo Furno

**Carlo Furno** (født 2. desember 1921 i Bairo Canavese nær Ivrea i Italia, død 9. desember 2015 i Roma) var en av den katolske kirkes kardinaler. 

## Biografi
Han var pavelig nuntius (ambassadør) i Peru, Libanon, Brasil og Italia. Furno ble kreert til kardinal i 1994, med *[[Sacro Cuore di Cristo Re]]* som tittelkirke; han opterte senere for *[[Sant'Onofrio al Gianicolo]]*. Furno var fram til 2007 stormester for Ridderordenen av den hellige grav i Jerusalem.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Kardinal Paolo Bertoli (1908-2001) *1952
* Kardinal *Carlo Furno* (1921-2015) *1973

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church
Herat (provins)

**Heratprovinsen**  er en av 34 provinser i Afghanistan. Sammen med Badghis, Farrah og Ghowr utgjør den den vestlige regionen av landet. Hovedbyen og administrasjonsbyen heter også Herat, og provinsens nærhet til Iran gjør området sensitivt siden Iran forsøker å beskytte sine interesser i Afghanistan i tiden etter Taliban. 

Provinsen var en av de første betydelige krigssonene i den sovjetiske invasjonen i Afghanistan, og forble et aktivt gerilja-område videre. Den lokale militære kommandøren og mujahedin Ismail Khan ledet motstanden mot det sovjetiske styret fra 1979 til Sovjetunionen trakk seg ut i 1988. Da Sovjetunionen trakk seg ut, ble Khan guvernør av provinsen, en posisjon han hadde til Taliban tok kontroll i 1995. Etter at Taliban ble kastet i 2001 av Nordalliansen (støttet av den amerikanske invasjonen av Afghanistan), ble igjen Khan guvernør. 

Khan ble fjernet som guvernør i september 2004 etter at han hadde styrt mer eller mindre eneveldig, til tross for forsøk fra interimregjeringen (ledet av Hamid Karzai) på å svekke hans makt. Khans styre var kontroversielt, men har vært nokså fritt for volden som har plaget noen andre regioner i Afghanistan etter Taliban.
## Tidligere guvernører
*Khirullah Said Wali Khairkhwa (1999–2001) er fange i Guantanamo-fangeleiren, pr. april 2010.

## Referanser
Panjshir (provins)

**Panjshir** er en av 34 provinser i Afghanistan. Den ble opprettet 13. april 2004. Befolkningen er på var på rundt 146&nbsp;100 i 2012 og området er 3&nbsp;610 km².

## Referanser